Monthly Archives: January 2019
ສກປພ ຫັດແໜ້ນການຮ່ວມມືແລະແລກປ່ຽນບົດຮຽນດ້ານການຄົ້ນຄວ້າ ກັບ ມະຫາວິທະຍາໄລ ນາໂກຢາ ປະເທດຢີປຸ່ນ ລົງສູ່ລ່ວງເລີກ
ກວ່າ 16 ປີ ຂອງການແລກປ່ຽນ ແລະ ການຮ່ວມມື ທາງດ້ານການພັດທະນາວຽກງານການຄົ້ນຄວ້າກະສກຳ ແລະ ປ່າໄມ້ ລະຫວ່າງ ສະຖາບັນຄົ້ນຄວ້າກະສິກຳ, ປ່າໄມ້ແລະພັດທະນາ ຊົນນະບົດແລະມະຫາວິທະຍາໄລ ນາໂກຢາ ປະເທດຢີປຸ່ນທີໄດ້ສ້າງຜົນງານຂອງການຮ່ວມມືແລະແລກປ່ຽນຊຶງກັນແລະກັນ. ບໍ່ວ່າຈະເປັນການນຳເອົາຜົນຂອງການຄົ້ນຄວ້າທົດລອງ ມາແລກປ່ຽນປະສົບການຜ່ານການປະຊຸມສຳມະນາຕ່າງ ຈົນໄປຮອດການສ້າງບຸກຄະລາກອນທາງດ້ານການຄົ້ນຄວ້າສະເພາະດ້ານ ຊຶງຜ່ານມາ ກໍ່ໄດ້ມີພະນັກງານຂອງທາງສະຖາບັນຄົ້ນຄວ້າກະສິກຳ, ປ່າໄມ້ ແລະ ພັດທະນາຊົນນະບົດ ໄດ້ຈົບການສືກສາຂັ້ນປະລິນຍາເອກ ຈາກມະຫາວິທະຍາໄລດັ່ງກ່າວ 2 ຄົນ ແລະ ກຳລັງສືບຕໍ່ຍົກລະດັບການສຶກສາ ປະລິນຍາເອກ ແບບຮຽນທາງໄກ ອີກ 3 ຄົນແລະສືບຕໍ່ຂະຫຍາຍສູ່ພາກສ່ວນອືນທີກ່ຽວຂ້ອງອີກດ້ວຍ. ສະນັ້ນ ໃນວັນທີ 14 ມັງກອນ 2019 ໄດ້ມີພິທີເຊັ່ນຂໍ້ຕົກລົງ ແລະ ບົດບັນທຶກຄວາມເຂົ້າໃຈ ຂອງທັງສອງສະຖາບັນ ຂື້ນທີ ສຳນັກ ສະຖາບັນຄົ້ນຄວ້າກະສິກຳ, ປ່າໄມ້ ແລະ ພັດທະນາຊົນນະບົດຂຶ່ນ ໂດຍການເຂົ້າຮ່ວມໃນພິທີໃນຄັ້ງນີ້ຈາກ ທ່ານ ປອ ບຸນຖອງ ບົວຫອມ ຫົວໜ້າສະຖາບັນຄົ້ນຄວເາກະສິກຳ, ປ່າໄມ້ ແລະ ພັດທະນາຊົນນະບົດ ແລະ ຕ່າງໜ້າຈາກທາງ ມະຫາວິທະຍາໄລນາໂກຢາ ແລະ ທີມງານ ແມ່ນ ທ່ານ ສາດສະດາຈານ ປອ ກາໂຊຮິໂຕະ ກາວາກິຕະ ຄະນະບໍດີ ຂອງ ໂຮງຮຽນວິທະຍາສາດກະສິກຳ ແລະ ທ່ານ ສາດສະດາຈານ ປອ ໂຄຮີນ ໂອກະໂມໂຕະ ຄະນະບໍດີ ໂຮງຮຽນ ການສຶກສາທາງດ້ານສິ່ງແວດລ້ອມ ຊຶງການເຊັ່ນບົດບັນທຶກ ແລະ ຂໍ້ຕົົກລົງດັ່ງກ່າວກໍ່ແມ່ນ ເພື່ອເຮັດໃຫ້ການຮ່ວມມື ແລະ ການແລກປ່ຽນ ທາງດ້ານການຄົ້ນຄວ້າກະສິກຳ ແລະ ປ່າໄມ້ລະຫວ່າງສອງສະຖາບັນໄດ້ມີແນວທາງ ແລະ ກອບແຜນງານໃນການເຮັດວຽກໃຫ້ມີຄວາມລຶກຊຶງ ແລະ ລົງເລີກ ກ້າວໄປສູ່ການສ້າງແຜນໂຄງການຮ່ວມມືດ້ານການຄົ້ນຄວ້າຮ່ວມກັນໃຫ້ຫຼາຍຂື້ນ ແລະ ຜັນຂະຫຍາຍລົງສູ່ວຽກງານອັນລະອຽດກວ່າເກົ່າ.
ການນໍາ 5 ສະຖາບັນທີ່ຂຶ້ນກັບກະຊວງກະສິກຳ ແລະ ປ່າໄມ້ທັດສະນະສຶກສາດ້ານກະສິກໍາທີ່ເມືອງປາກຊ່ອງ ແຂວງຈໍາປາສັກ
ການທັດສະນະສຶກສາຄັ້ງນີ້ເພື່ອແລກປ່ຽນບົດຮຽນ ດ້ານກະສີກໍາ-ປ່າໄມ້ ໃນເຂດເມືອງປາກຊ່ອງ, ເພື່ອເຮັດໃຫ້ບັນດາຄະນະນໍາຈາກສະຖາບັນຕ່າງໆ ໄດ້ນໍາເອົາບົດຮຽນໃນການທັດສະນະສືກສາໄປປັບໃຊ້ໃນການຮຽນການ-ສອນໃຫ້ເໝາະສົມກັບສະພາບທ້ອງຖີ່ນຂອງຕົນ.
ການທັດສະນະສືກສາ ແລກປ່ຽນບົດຮຽນຄັ້ງນີ້ມີ ບໍລິສັດອາດາມຊີດ ອີນເຕີໄພຣເຊສ ອີນເຕີນາເຊີເນລ ຈໍາກັດ, ບໍລິສັດກະເສດຮ່ວມມືລາວ-ຈີນ, ສວນມົນຕາ ຈໍາປາລາວ ແລະ ສູນຄົ້ນຄ້ວາກະສິກໍາ-ປ່າໄມ້ ພາກໃຕ້ (ຫັຼກ 35) ທີ່ເມືອງປາກຊ່ອງ ແຂວງ ຈໍາປາສັກ, ໃນຄັ້ງວັນທີ 6 ທັນວາ 2018.
ນໍາພາໂດຍ ທ່ານ ເພັດສະໝອນ ຖານະສັກ ຮອງຫົວໜ້າກົມຈັດຕັ້ງ ແລະ ພະນັກງານ, ຄະນະນໍາຈາກ 5 ສະຖາບັນການສືກສາ ທີ່ຂື້ນກັບກະຊວງກະສິກໍາ ແລະ ປ່າໄມ້ (ຄະນະອໍານວຍການ, ຄະນະວິຊາ, ຄະນະຫ້ອງການ) ແລະ ຊຽ່ວຊານໂຄງການ Support to the Reform of the Agriculture and Forestry Colleges (SURAFCO) ມີຈໍານວນຜູ້ເຂົ້າຮ່ວມທັງໝົດ 72 ຄົນ, ຍີງ 20 ຄົນ, ເຊິ່ງໃນນີ້ມີຜູ້ເຂົ້າຮ່ວມຈາກກົມຈັດຕັ້ງ ແລະ ພະນັກງານ ກະຊວງກະສິກຳ ແລະ ປ່າໄມ້ 3 ທ່ານ, ຍິງ 0 ທ່ານ, ຈາກໂຄງການ SURAFCO ຈໍານວນ 5 ທ່ານ, ຍິງ 5 ທ່ານ, ວິທະຍາໄລກະສິກໍາ-ປ່າໄມ້ ຈໍາປາສັກຈໍານວນ 17 ທ່ານ, ຍິງ 3 ທ່ານ, ວິທະຍາໄລກະສິກໍາ-ປ່າໄມ້ພາກເໜືອຈໍານວນ 13 ທ່ານ, ຍິງ 2 ທ່ານ, ວິທະຍາໄລກະສິກໍາ-ປ່າໄມ້ ສະຫວັນນະເຂດຈໍານວນ 12 ທ່ານ, ຍິງ 3 ທ່ານ, ວິທະຍາໄລກະສິກໍາ-ປ່າໄມ້ ບໍລິຄໍາໄຊຈໍານວນ 12 ທ່ານ, ຍິງ 5 ທ່ານ ແລະ ໂຮງຮຽນຊົນລະປະທານຊັ້ນສູງທ່າງ່ອນຈໍານວນ 10 ທ່ານ, ຍິງ 2 ທ່ານ ພາຍໃຕ້ການສະນັບສະໜູນຂອງໂຄງການ SURAFCO ເພື່ອປັບປຸງຄຸນນະພາບການຮຽນການສອນ.
ໃຫ້ກຽດຕ້ອນຮັບຄະນະການນໍາໃນຄັ້ງນີ້ ໂດຍ Assistant professor of water management Montree Khamchoo ຄະນະກຳມະການບໍລິຫານສວນມົນຕາຈໍາປາລາວ, Mr. Ni Weibi ຜູ້ອໍານວຍການບໍລິສັດກະເສດຮ່ວມມືລາວ-ຈີນ, ທ່ານ ນັດຕະພົນ ມະໂນລາ ຮອງອໍານວຍການບໍລິສັດອາດາມຊີດອີນເຕີໄພຣເຊສ ອີນເຕີນາເຊີເນລ ຈໍາກັດ, ທ່ານ ອິນປັນ ແຫວນອິນເພັດ ຫົວໜ້າສູນຄົ້ນຄ້ວາກະສິກຳ ແລະ ປ່າໄມ້ພາກໃຕ້. ໄດ້ຮັບຟັງການລາຍງານກ່ຽວກັບການຈັດຕັ້ງປະຕິບັດກິດຈະກຳຂອງບໍລິສັດດັ່ງກ່າວເຖິງຄວາມເປັນມາ, ສະພາບການການຜະລິດ, ຈຸດດີ, ຂໍ້ຄົງຄ້າງ, ບົດຮຽນທີ່ຖອດຖອນໄດ້, ສິ່ງທ້າທາຍ ແລະ ຄວາມຄາດຫວັງຂອງບໍລິສັດໃນອານາຄົດ.
ດ້ານເຕັກນິກການຜະລິດເມັດພັນພືດ, ການຜະລິດພືດຜັກເພື່ອການສົ່ງອອກ ແລະ ຂະບວນການຜະລິດກະເຟຄຸນນະພາບ. ນອກຈາກນັ້ນທາງຄະນະນໍາຈາກ 5 ສະຖາບັນຍັງໄດ້ປືກສາຫາລືເຫັນດີຮ່ວມກັນກ່ຽວກັບການຮ່ວມມືກັບບັນດາຜູ້ປະກອບການໃນ
ອານາຄົດເຊັັ່ນການທັດສະນະສືກສາ, ການຝືກງານຂອງນັກສຶກສາ, ການຝຶກອົບຮົມຄູ ແລະ ຕະຫຼາດແຮງງານໃຫ້ແກ່ນັກສືກສາທີ່ຮຽນຈົບ.
ໂດຍ: ວິທະຍາໄລກະສິກໍາ ແລະ ປ່າໄມ້ ຈໍາປາສັກ
ໂທ ແລະ ແຟັກ : 031 212 258, 031 260078